Μυτιλήνη (μυθολογία)

Στην ελληνική μυθολογία το όνομα Μυτιλήνη (αιολική και δωρική διάλεκτος: Μυτιλάνα) μπορεί να αναφέρεται σε κάποιο από τα εξής δύο διαφορετικά πρόσωπα, αμφότερα πιθανές επώνυμες ηρωίδες της πόλεως Μυτιλήνη:

 Αδελφή της Αμαζόνας βασίλισσας Μύρινας. Πήρε μέρος στην εκστρατεία της αδελφής της κατά των Ατλάντων και μία πόλη ονομάσθηκε προς τιμή της, άγνωστο όμως αν αυτή η πόλη ήταν στην Ατλαντίδα ή ήταν η Μυτιλήνη της Λέσβου.Διοδώρου του Σικελιώτου Ιστορική Βιβλιοθήκη, 8. 55. 7
 Κόρη του Μακαρέως ή Μάκαρος (του γιου του Ήλιου και οικιστή της Λέσβου) ή του Πέλοπα. Αυτή η Μυτιλήνη απέκτησε έναν γιο, τον Μύτωνα, από μία σχέση της με τον θεό Ποσειδώνα.Στεφάνου του Βυζαντίου Εθνικά, λήμμα «Μυτιλήνη»

 Υπάρχουν και άλλοι «υποψήφιοι» επώνυμοι ήρωες της Μυτιλήνης, όπως ο αναφερόμενος παραπάνω Μύτων και κάποιος κάτοικος της πόλεως που ονομαζόταν Μύτιλος.

Παραπομπές

Μυτιληνη